L'aposta de Pablo Casado al Partit Popular per la província de Barcelona en vista a les eleccions generals del 28 d'abril ha donat un gir i ha deixat fora els històrics Dolors Montserrat, Jorge Fernández Díaz i Alicia Sánchez-Camacho.
La cap de llista per Barcelona, Cayetana Álvarez de Toledo, preveu obrir una nova etapa en el partit i trencar amb les famílies catalanes que fins ara ocupaven càrrecs al PP.
Les expectatives electorals del PP no són bones, de manera que el cop d'efecte amb Álvarez de Toledo és un risc assumible amb el qual esperen remuntar.
Álvarez de Toledo anirà seguida a la llista per l'exdiputat al Parlament Joan López Alegre, la presidenta de Noves Generacions a Catalunya Irene Pardo i el també exdiputat a la cambra catalana Joan Milián.
Casado no recupera ni Jorge Moragas, ara ambaixador a Filipines, ni Andrea Levy, vicesecretària d'Estudis i Programes del PP.
Les estranyesa al PP amb Álvarez de Toledo té a veure amb que ni és de Barcelona ni coneix el català i, a més, ha llançat crítiques obertes contra Mariano Rajoy i ha reconegut haver votat anteriorment Ciutadans. De fet, fins fa poc, mostrava la seva simpatia cap a la plataforma de Manuel Valls a Barcelona.
escrit per Vicenç 22/mar/19 09:27 h.